คำสั่งสำนักการโยธา ที่ 95/2552 เรื่อง แก้ไขเพิ่มเติมคำสั่งมอบหมายและมอบอำนาจให้ข้าราชการปฏิบัติราชการแทนผู้อำนวยการสำนักการโยธา

คำสั่งสำนักการโยธา
คำสั่งสำนักการโยธา
ที่
๙๕/๒๕๕๒
เรื่อง
แก้ไขเพิ่มเติมคำสั่งมอบหมายและมอบอำนาจให้ข้าราชการ
ปฏิบัติราชการแทนผู้อำนวยการสำนักการโยธา[๑]
 

ตามที่ สำนักการโยธาได้มีคำสั่งที่ ๒๕๖/๒๕๕๑
ลงวันที่ ๒๘ พฤศจิกายน ๒๕๕๑ เรื่อง มอบหมายและมอบอำนาจให้ข้าราชการปฏิบัติราชการแทนผู้อำนวยการสำนักการโยธา
นั้น

เพื่อให้การบริหารราชการของสำนักการโยธา
เป็นไปด้วยความเรียบร้อย รวดเร็วและมีประสิทธิภาพ อาศัยอำนาจตามมาตรา ๖๖ มาตรา ๖๗
และมาตรา ๘๓ แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘
ประกอบกับ ข้อ ๖ แห่งระเบียบกรุงเทพมหานคร ว่าด้วยการรับเงิน การเบิกจ่ายเงิน
การเก็บรักษาเงิน การนำส่งเงินและการตรวจเงิน พ.ศ. ๒๕๓๐ และข้อ ๑๒ (๒)
แห่งระเบียบกรุงเทพมหานครว่าด้วยการให้เงินทุนสนับสนุนการศึกษาแก่บุตรข้าราชการและลูกจ้างประจำของกรุงเทพมหานคร
พ.ศ. ๒๕๔๔ จึงให้แก้ไขเพิ่มเติมคำสั่งสำนักการโยธาที่ ๒๕๖/๒๕๕๑ ลงวันที่ ๒๘
พฤศจิกายน ๒๕๕๑ ในส่วนของการมอบอำนาจการอนุมัติฎีกาโดยยกเลิกความในข้อ ๒.๒.๒
และให้ใช้ข้อความต่อไปนี้แทน
๒.๒.๒
เลขานุการสำนักการโยธารวมถึงผู้รักษาการในตำแหน่ง ในหมวดเงินเดือนและค่าจ้างประจำ
หมวดค่าจ้างชั่วคราว หมวดค่าสาธารณูปโภค
หมวดค่าตอบแทนใช้สอยและวัสดุเฉพาะเงินตอบแทนพิเศษ เงินสมทบกองทุนประกันสังคม
ค่าอาหารทำการนอกเวลา หมวดรายจ่ายเงินอุดหนุน เฉพาะเงินสนับสนุนการศึกษาบุตร
หมวดรายจ่ายอื่นเฉพาะค่าใช้จ่ายในการจ้างเจ้าหน้าที่โครงการสำรวจและตรวจสอบทรัพย์สิน
งบกลางเฉพาะค่าช่วยเหลือบุตร ค่าเล่าเรียนบุตร ค่าครองชีพและค่ารักษาพยาบาล
และเงินยืมสะสมเฉพาะค่าเล่าเรียนบุตรและค่ารักษาพยาบาล
ส่วนข้อความอื่นให้คงเดิม

ทั้งนี้ ตั้งแต่บัดนี้เป็นต้นไป


สั่ง
ณ วันที่ ๒๗ พฤษภาคม พ.ศ. ๒๕๕๒
ชาตินัย
เนาวภูต
ผู้อำนวยการสำนักการโยธา




















ปริยานุช/ผู้จัดทำ
๓๐
มิถุนายน ๒๕๕๒

[๑]
ราชกิจจานุเบกษา เล่ม ๑๒๖/ตอนพิเศษ ๙๐ ง/หน้า ๒๒/๒๖ มิถุนายน ๒๕๕๒